**Ministru kabineta noteikumu projekta**

**„Grozījumi Ministru kabineta 2008. gada 13. maija noteikumos Nr. 326 „Dabas lieguma „Lielupes palienes pļavas” individuālie aizsardzības un izmantošanas noteikumi””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikuma projekts „Grozījumi Ministru kabineta 2008. gada 13. maija noteikumos Nr. 326 „Dabas lieguma „Lielupes palienes pļavas” individuālie aizsardzības un izmantošanas noteikumi”” (turpmāk – noteikumu projekts) sagatavots saskaņā ar likuma „Par īpaši aizsargājamām dabas teritorijām” 14. panta otro daļu un 17. panta otro daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Grozījumu Ministru kabineta 2008. gada 13. maija noteikumos Nr. 326 „Dabas lieguma „Lielupes palienes pļavas” individuālie aizsardzības un izmantošanas noteikumi”” nepieciešamība:1. Pēc Ministru kabineta 2008. gada 13. maija noteikumu Nr. 326 „Dabas lieguma „Lielupes palienes pļavas” individuālie aizsardzības un izmantošanas noteikumi” (turpmāk – MK noteikumi Nr. 326) spēkā stāšanās ir pieņemti jauni Ministru kabineta 2010. gada 16. marta noteikumi Nr. 264 „Īpaši aizsargājamo dabas teritoriju vispārējie aizsardzības un izmantošanas noteikumi” (turpmāk – Vispārējie noteikumi).MK noteikumos Nr. 326 ir iekļautas vairākas normas, kas bija atbilstīgas Ministru kabineta 2003. gada 22. jūlija noteikumiem Nr. 415 „Īpaši aizsargājamo dabas teritoriju vispārējie aizsardzības un izmantošanas noteikumi”, kas zaudējuši spēku, stājoties spēkā Vispārējiem noteikumiem.Ievērojot minēto, noteikumu projekts paredz svītrot MK noteikumu Nr.326 3. punktu, kas noteica, ka dabas lieguma teritorijā nav spēkā īpaši aizsargājamo dabas teritoriju vispārējie aizsardzības un izmantošanas noteikumi, jo šī norma jau ir noregulēta ar Vispārējo noteikumu 2. punktu.Vienlaikus svītrots arī 11.10. apakšpunkts, jo jaunākajos īpaši aizsargājamo teritoriju individuālajos aizsardzības un izmantošanas noteikumos šāda norma vairs netiek ietverta, jo šo normu regulē attiecīgo pašvaldību saistošie noteikumi.Grozījumi veikti arī 11.3.,11.4.,11.12.2.,11.12.3 un 19.2. apakšpunktā, lai saskaņotu MK noteikumos Nr. 326 noteiktās tiesību normas ar citu īpaši aizsargājamo dabas teritoriju individuālajos aizsardzības un izmantošanas noteikumos lietoto terminoloģiju. Jaunā redakcijā izteikts arī MK noteikumu Nr. 326 18. punkts, lai precīzāk raksturotu neitrālās zonas funkcionālo mērķi konkrētajā teritorijā.2. Ministru kabineta 2011. gada 15. novembra noteikumi Nr. 879 „Ģeodēziskās atskaites sistēmas un topogrāfisko karšu sistēmas noteikumi” (turpmāk – noteikumi Nr. 879) cita starpā nosaka Latvijas 1992. gada ģeodēziskās koordinātu sistēmas parametrus un piemērošanas kārtību. Līdz šim MK noteikumu Nr. 326 2. pielikumā noteiktais funkcionālo zonu sastāvs un robežu apraksts neatbilst noteikumu Nr. 879 noteiktajiem koordinātu sistēmas LKS-92 TM (Merkatora transversālās projekcijas plaknes koordinātas) parametriem. Turpmāk, funkcionālo zonu robežu ģeotelpiskie dati ir pieejami Dabas datu pārvaldības sistēmā „OZOLS” atbilstoši normatīvajiem aktiem par dabas datu pārvaldības sistēmas uzturēšanas, datu aktualizācijas un informācijas aprites kārtību. Secīgi ‑ precizēts MK noteikumu Nr. 326 4. punkts un svītrots 2. pielikums.3. Dabas aizsardzības plāna izstrāde dabas liegumam „Lielupes palienes pļavas” notika 2006. gadā, un plāna darbības laiks ir no 2007.-2017. gadam. Ne visām īpaši aizsargājamām dabas teritorijām, kurām noteiktais plāna darbības periods beidzas, uzreiz tiek izstrādāti jauni dabas aizsardzības plāni. Piemēram, 2016. gadā tika pagarināti 33 dabas aizsardzības plānu darbības termiņi un sagatavots īpaši aizsargājamo dabas teritoriju saraksts, kam prioritāri izstrādājami dabas aizsardzības plāni līdz 2020. gadam, kas ievietots Dabas aizsardzības pārvaldes tīmekļa vietnē (<http://www.daba.gov.lv/public/lat/iadt/dabas_aizsardzibas_plani/prioritates/> )Ņemot vērā, to, ka Dabas aizsardzības plāna „Lielupes palienes pļavas”(<https://www.daba.gov.lv/upload/File/DAPi_apstiprin/DL_Lielupes_pal_plav-07.pdf> ) (turpmāk – Plāns) sākotnēji noteiktais darbības termiņš beigsies 2017. gada 31. decembrī un to, ka šī teritorija nav iekļauta prioritāri izstrādājamo dabas aizsardzības plānu sarakstā, arī šai teritorijai jau esošā dabas aizsardzības plāna darbības termiņš tiks pagarināts. Plāna III. nodaļā ir noteikti teritorijas apsaimniekošanas ilgtermiņa un īstermiņa mērķi, kas ietver arī apsaimniekošanas pasākumus, atpūtas un izziņas infrastruktūras labiekārtošanu. Daļa no infrastruktūras labiekārtošanas pasākumiem, kas ietverti plānā, ir jau realizēti vai uzsākti realizēt. Jāņem vērā, ka Plānā ietvertie apsaimniekošanas pasākumi ir tikuši plānoti 2006. gadā, un laika gaitā, apsekojot dabas lieguma teritoriju, ir konstatēts, ka nepieciešami infrastruktūras papildinājumi, lai izlīdzinātu un mazinātu antropogēno slodzi uz dabas lieguma teritoriju. Dabas liegumā ir noteiktas divas funkcionālās zonas: dabas lieguma zona un neitrālā zona. Veicot teritorijas apsekošanu secināts, ka noteiktais funkcionālais zonējums dabas lieguma teritorijā ne visur atbilst tā lietošanas un izveidošanas mērķim. Lieguma funkcionālajā zonā divās atsevišķās vietās nav sastopamas tādas bioloģiskās vērtības, kurām būtu nepieciešams tāds aizsardzības režīms, kāds tas ir noteikts lieguma funkcionālajai zonai. Viena no šādām teritorijām ir Pils salā (kadastra apzīmējums 09000120017) ‑ Pils salas ielai 5 pieguļošā teritorija 1900 m² lielā platībā, kas šobrīd iekļauta dabas lieguma zonā un kuru iekļauj apbūve, kas atrodas neitrālajā zonā. Vienlaikus secināts, ka Pils salas dabas lieguma teritorijā, pieaugot ikgadējam apmeklētāju skaitam, paaugstinās antropogēnā slodze uz dabas lieguma teritoriju, un, lai to izlīdzinātu, nepieciešams veikt papildus apsaimniekošanas pasākumus un ieviest infrastruktūras papildinājumus. Pils salas apmeklētāju skaita pieaugums ir lielā mērā saistīts ar savvaļas zirgu apskati, kas izmitināti šajā teritorijā kopš 2008. gada.Saskaņā ar sertificētās biotopu ekspertes Ingas Straupes 2014. gada 30. jūlija sniegto atzinumu *“Par īpaši aizsargājamām sugām un īpaši aizsargājamiem mežu un zālāju biotopiem dabas lieguma „Lielupes palienes pļavas” Pils salas ielai pieguļošajā teritorijā Jelgavas pilsētā”* un Dabas aizsardzības pārvaldes Pierīgas reģionālās administrācijas 2016. gada 3. marta atzinumu Nr. 3.15/123/2016-N-E *“Par dabas lieguma „Lielupes palienes pļavas” teritorijas izmantošanu”* Pils salas ielai 5 pieguļošā teritorijā 1900 m² lielā platībā nav konstatēti Latvijā īpaši aizsargājami biotopi, īpaši aizsargājamas un retas sugas un Eiropas Savienības aizsargājamies biotopi. Attiecīgi secināts, ka šī teritorija ir piemērota apsaimniekošanas pasākumiem un infrastruktūras objektu papildinājumiem. Konsultējoties ar Dabas aizsardzības pārvaldes Pierīgas reģionālās administrācijas speciālistiem un Jelgavas pilsētas domes speciālistiem, pieņemts lēmums par šādu infrastruktūras objektu papildinājumu Pils salā: dabas taka, informācijas stends, skatu platforma, informācijas centrs, atpūtas vieta, sabiedriskā tualete, zirgu barības novietne, auto stāvlaukums, zirgu novietne plūdu un ziemas periodam.Tādējādi, lai šajā teritorijā būtu iespējams ieviest iepriekš minētos infrastruktūras papildinājumus, mainīts tās zonējums no dabas lieguma zonas uz neitrālo zonu. Minētie tūrisma infrastruktūras objekti nav ietverti Plānā. Jāņem vērā, ka ne visus apsaimniekošanas pasākumus un infrastruktūras objektus, varēja pilnībā paredzēt un iekļaut Plānā, kad to izstrādāja (2006. gadā). Vienlaikus, lai novērstu situāciju, kad infrastruktūras objekti dabas lieguma teritorijā tiktu ierīkoti nekontrolēti, noteikumu projektā iekļauts punkts, kas noteic, ka visā dabas lieguma teritorijā bez Dabas aizsardzības pārvaldes rakstiskas atļaujas aizliegts ierīkot publiski pieejamus tūrisma infrastruktūras objektus (9.9. apakšpunkts).Otra vieta, kur mainīts funkcionālais zonējums no dabas lieguma zonas un neitrālo zonu, ir daļa no zemes vienības ar kadastra apzīmējumu 09000130198, kas atrodas Lielupes otrā krastā, un iepriekš tikusi izmantota kā mazdārziņu teritorija, un līdz ar to nav atbilstoša dabas lieguma zonas funkcionālajam mērķimNoteikumu projekta mērķis:1. Panākt dabas lieguma „Lielupes palienes pļavas” individuālajos aizsardzības un izmantošanas noteikumos noteikto regulējuma atbilstību aktuālākajām attiecīgās jomas tiesību normām;2. Precizēt MK noteikumu Nr.326 1. pielikumā iekļauto „Dabas lieguma „Lielupes palienes pļavas” funkcionālo zonu shēmu, izsakot to jaunā redakcijā atbilstoši pašreizējai situācijai dabā. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, Dabas aizsardzības pārvalde. |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts saskaņo terminu lietojumu un tiesību normas ar citiem normatīvajiem aktiem, līdz ar to atvieglojot MK noteikumu Nr. 326 piemērošanu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu ministrijas tīmekļa vietnē.Ņemot vērā to, ka zemes vienības (kadastra apzīmējums 09000120017 un 09000130198), kurās noteikumu projektā veikta funkcionālo zonu maiņa no dabas lieguma zonas uz neitrālo zonu, ir Vides aizsardzības un reģionālās attīstības ministrijas valdījumā un Dabas aizsardzības pārvaldes turējumā, saskaņā ar likuma *Par īpaši aizsargājamām* *dabas teritorijām* 13. pantu nebija nepieciešams veikt zemes īpašnieku informēšanu. |
| 2. | Sabiedrības līdzdalība projekta izstrādē | Noteikumu projekts 2016. gada 22. septembrī ievietots Vides aizsardzības un reģionālās attīstības ministrija publiskā tīmekļa vietnē: [www.varam.gov.lv](http://www.varam.gov.lv).Noteikumu projekta izstrādes gaitā saņemti priekšlikumi no Latvijas Dabas fonda. |
| 3. | Sabiedrības līdzdalības rezultāti | Noteikumu projekts 2016. gada 22. novembrī tika nosūtīts Jelgavas pilsētas domei atzinumu sniegšanai saskaņā ar likuma „Par īpaši aizsargājamām dabas teritorijām” 12. panta ceturto daļu. Jelgavas pilsētas dome, sniedzot atzinumu, informēja, ka atbalsta noteikumu projekta redakciju. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija, Dabas aizsardzības pārvalde.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju izveidi, likvidāciju vai reorganizāciju.Jaunas institūcijas nav jāveido un esošās nav jāreorganizē. |
| 3. | Cita informācija | Nav |

**Anotācijas III, IV un V sadaļa – projekts šo jomu neskar.**

Vides aizsardzības un reģionālās

attīstības ministrs Kaspars Gerhards

Valsts sekretārs Rinalds Muciņš

Puriņa 67026587

kristine.purina@varam.gov.lv